CELEX: 62010TN0533
Language: fi
Date: 2010-11-24 00:00:00
Title: Asia T-533/10: Kanne 24.11.2010 — DTS Distribuidora de Televisión Digital v. komissio

29.1.2011   
            
            
               FI
            
            
               Euroopan unionin virallinen lehti
            
            
               C 30/44
            
         Kanne 24.11.2010 — DTS Distribuidora de Televisión Digital v. komissio
   (Asia T-533/10)
   ()
   2011/C 30/80
   Oikeudenkäyntikieli: espanja
   
      Asianosaiset
   
   
      Kantaja: DTS Distribuidora de Televisión Digital, SA (Tres Cantos, Madrid, Espanja) (edustajat: asianajajat H. Brokelmann ja M. Ganino)
   
      Vastaaja: Euroopan komissio
   
      Vaatimukset
   
   
               —
            
            
               20.7.2010 tehty komission päätös K(2010) 4925 lopull. on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevan asian kantaja, maksullisen satelliittitelevisiopalvelun tarjoaja, riitauttaa tukijärjestelmästä C 38/09 (ex NN 58/09), jonka Espanja aikoo toteuttaa Corporación de Radio y Televisión Españolan (RTVE) hyväksi, 20.7.2010 tehdyn komission päätöksen K(2010) 4925 lopull., jolla tämä tukijärjestelmä, sellaisena kuin se on muutettuna Corporación de Radio y Televisión Españolan rahoittamisesta 28.8.2009 annetulla lailla 8/2009, todetaan yhteismarkkinoille soveltuvaksi ilman, että olisi välttämätöntä analysoida sen rahoittamistapaa.
   Kantaja väittää, että komissio ei saisi hyväksyä kyseessä olevaa tukijärjestelmää analysoimatta edellä mainitulla lailla käyttöön otettua rahoittamistapaa ja erityisesti maksutelevisioyhtiöiltä perittävää 1,5 prosentin tuloveroa.
   Kantaja esittää kanteensa tueksi seuraavat perusteet:
   
               —
            
            
               Komissio on tehnyt oikeudellisen virheen, kun se hyväksyi riidan kohteena olevan tuen analysoimatta sen rahoittamistapaa. Vakiintuneen oikeuskäytännön mukaan tukea ei saada tutkia erillään sen rahoittamistavasta, jos tämä rahoittamistapa on osa tukea; nyt esillä olevassa asiassa maksutelevisioyhtiöiltä perittävä 1,5 prosentin tulovero on tukijärjestelmän osa, minkä vuoksi komission olisi pitänyt analysoida tätä maksua tuen kanssa.
            
         
               —
            
            
               Komissio on rikkonut SEUT 106 artiklan 2 kohtaa hyväksyessään tukijärjestelmän, joka ei ole suhteellisuusperiaatteen mukainen, koska tuen rahoittamiseksi perittävät maksut aiheuttavat yleisen edun vastaista vakavaa kilpailun vääristymistä televisiokatsojien sisällönhankintamarkkinoilla ja niiden lähimarkkinoilla.
            
         
               —
            
            
               Komissio on rikkonut SEUT 49 ja SEUT 63 artiklaa, koska hyväksyttyjen tukien rahoittamistapa rajoittaa sijoittautumisvapautta ja pääomien vapaata liikkuvuutta, koska sillä tehdään näiden vapauksien käyttäminen muihin jäsenvaltioihin sijoittautuneiden maksutelevisioyhtiöiden ja muiden investoijien kannalta vähemmän houkuttelevaksi.